open-index/open-wikipedia-markdown huggingface dataset:
দত্তাত্রেয়

**দত্তাত্রেয়** (, Dattātreya) বা **দত্ত** হলেন একজন হিন্দু দেবতা। তিনি ত্রিমূর্তি নামে পরিচিত হিন্দু দেবতাত্রয়ী ব্রহ্মা, বিষ্ণু ও মহেশ্বরের সম্মিলিত রূপ। "দত্তাত্রেয়" নামটি দু'টি অংশে বিভক্ত: "দত্ত" অর্থাৎ যা দেওয়া হয়েছে এবং "আত্রেয়" অর্থাৎ, ঋষি অত্রির পুত্র।

বিভিন্ন হিন্দু সম্প্রদায়ে ভিন্ন ভিন্ন রূপে তাঁকে পূজা করা হয়। নাথ সম্প্রদায় তাঁকে শিবের অবতার মনে করে। নাথেদের আদিনাথ সম্প্রদায় তাঁকে আদিগুরু মনে করে। তন্ত্র তাঁকে "যোগের ঈশ্বর" মনে করে। তিনি বৈষ্ণব ভক্তি আন্দোলনের সঙ্গেও জড়িত। তাঁকে একজন গুরু হিসেবে পূজা করা হয়। মনে করা হয়, দত্তাত্রেয় অদ্বৈত বেদান্তের ভাষ্য *[[ত্রিপুর রহস্য]]* রচনা করে পরশুরামকে দান করেছিলেন।

## জীবন
পুরাণে, তিনি একটি ভারতীয় আশ্রমে অনসূয়া এবং তার স্বামী, বৈদিক ঋষি, অত্রির কাছে জন্মগ্রহণ করেছিলেন, যিনি ঐতিহ্যগতভাবে ঋগ্বেদে সবচেয়ে বড় অবদানের জন্য কৃতিত্বপ্রাপ্ত। কথিত আছে যে তারা মহারাষ্ট্রের নান্দেদ জেলার মহুরে বাস করত। অন্য একজন বলেছেন যে তার পিতা পশ্চিম দাক্ষিণাত্য অঞ্চলে থাকতেন।  

তৃতীয় একজন দাবি করেন যে তিনি পবিত্র অমরনাথ মন্দিরের কাছে কাশ্মীরের জঙ্গলে জন্মগ্রহণ করেছিলেন।

চতুর্থ কিংবদন্তি অনুসারে তিনি তার ভাই দূর্বাসা এবং চন্দ্রের সাথে অনুসূয়া নামে এক অবিবাহিত মায়ের কাছে জন্মগ্রহণ করেছিলেন।

পঞ্চম পৌরাণিক কাহিনীতে, ঋষি অত্রি খুব বৃদ্ধ ছিলেন যখন অল্পবয়সী অনুসূয়া তাকে বিয়ে করেছিলেন এবং তারা একটি সন্তানের জন্য *ত্রিমূর্তি* দেবতার সাহায্য চেয়েছিলেন। পৃথিবীতে আলো ও জ্ঞান আনার জন্য ত্রিমূর্তি তাদের প্রতি সন্তুষ্ট হওয়ায় তাৎক্ষণিকভাবে বর দিয়েছিলেন, যার ফলে দত্তাত্রেয় তিনটি বৈশিষ্ট্য নিয়ে জন্মগ্রহণ করেছিলেন। 

## আরও দেখুন
* দত্তাত্রেয় জয়ন্তী
## পাদটীকা

## তথ্যসূত্র
* Abhayananda, S., *Dattatreya's Song of the Avadhut*. ATMA Books (Olympia, Wash), 2000. .
* Hariprasad Shivprasad Joshi (1965). *[http://www.rangavadhoot.us/PDF/Dattatreya%20Thesis%20for%20Website.pdf Origin and Development of Dattātreya Worship in India]*. The Maharaja Sayajirao University of Baroda.
* Harper, Katherine Anne; Brown, Robert L. (2002). *The Roots of Tantra*. New York: State University of New York Press. .
* 
* Rigopoulos, Antonio (1998). *Dattatreya: The Immortal Guru, Yogin, and Avatara*. New York: State University of New York Press. .
* Subramanian K. N., *Wisdom of Sri Dattatreya*. Sura Books, 2006. .

## বহিঃসংযোগ
* Articles about Lord Datta
* Information on Shri Dattatreya - Datta Guru

বিষয়শ্রেণী:হিন্দু দেবদেবী
বিষয়শ্রেণী:হিন্দু ধর্মগুরু
বিষয়শ্রেণী:বিষ্ণুর অবতার
বিষয়শ্রেণী:হিন্দু দেবতা
বিষয়শ্রেণী:হিন্দু তান্ত্রিক দেবদেবী
বিষয়শ্রেণী:শিবের রূপভেদ
পৃষ্ঠ উজ্জ্বলতা

**পৃষ্ঠ উজ্জ্বলতা** () হল, প্রতি একক ক্ষেত্রফল থেকে প্রতি একক সময়ে আসা শক্তি। সেক্ষেত্রে এর একক হওয়া উচিত ওয়াট প্রতি বর্গমিটার। এই এককে প্রকাশ করা গেলেও এক্সট্রাগ্যালাক্টিক জ্যোতির্বিজ্ঞানে বিভিন্ন ছায়াপথের পৃষ্ঠ উজ্জ্বলতা পরিমাপ করা হয় সৌর প্রভা প্রতি বর্গপারসেক এককে। একে ওয়াট প্রতি বর্গমিটারে পরিবর্তন করা যায় এভাবে-

: 1 L_{\odot} = 3.86 \times 10^{26} W
: 1 pc = 3.086 \times 10^{16} m
: 1 L_{\odot} pc^{-2} = 4.05 \times 10^{-7} Wm^{-2}

সূর্যের পরম মান ব্যবহার করে এই পৃষ্ঠ উজ্জ্বলতাকে মান প্রতি বর্গআর্কসেকেন্ড এও প্রকাশ করা যায়, দূরত্ব মাপাঙ্ক ব্যবহার করে। সূর্যের দূরত্ব এবং পরম মান জানা আছে। এ থেকে তার আপাত মান বের করা সম্ভব। এখন সূর্যের দূরত্ব ১ এইউ এর বদলে যদি ১ পারসেক নেয়া হয় তাহলে প্রতি বর্গআর্কসেকেন্ডে আপাত মান পাওয়া সম্ভব যাকে বলা হয় প্রতি একক আর্কসেকেন্ডে পৃষ্ঠ উজ্জ্বলতা। সমীকরণ এমন:

: \mu_B - M_{B\odot} = 5 log \frac{d}{10} = 5 log \frac{1}{10} pc = 5 log 0.1\ radians = 5 log (0.1 \times \frac{180}{\pi} \times 60 \times 60\ arcsec)
:: \Rightarrow \mu_B = M_{B\odot} + 5 log (20626\ arcs) = 5.48 + 5 log (20626\ arcs) = 27.05 mag\ arcs^{-2}

যেকোন ছায়াপথের যেকোন ক্ষেত্রফলের উজ্জ্বলতা পরিমাপের সমীকরণ হচ্ছে:

\mu_B = M + 2.5 \cdot \log {\theta_R}^2

যেখানে, M ছায়াপথটির পরম মান এবং R হচ্ছে ধর্তব্য ব্যসার্ধ্য (আর্কসেকেন্ডে)।

একটি সম্পূর্ণ ছায়াপথের পৃষ্ঠ উজ্জ্বলতা বের করা বেশ কঠিন। কারণ তাদের সুস্পষ্ট ব্যসার্ধ্য চিহ্নিত করা যায় না। তবে যে কার্যকরী ব্যাসার্ধ্য ধরে একটি গড় প্রভা বের করা সম্ভব। সেই প্রভা থেকে বের করা সম্ভব পৃষ্ঠ উজ্জ্বলতা। পৃষ্ঠ উজ্জ্বলতা "S" হলে,

: S = \frac{L}{2\pi{R_e}^2} \times \frac {1}{L_{\odot}}

## পৃষ্ঠ উজ্জ্বলতার সমীকরণ
প্রতি বর্গ আর্কসেকেন্ডে ফ্লাক্সই হচ্ছে পৃষ্ঠ উজ্জ্বলতা।

: I=\frac{F}{\alpha} = \cfrac{\cfrac{L}{4\pi d^2}}{\cfrac{D^2}{d^2}}=\frac{L}{4 \pi D^2} \ L_{\odot}.pc^{-2}
: I=\frac{\Delta L}{\Delta S} \Rightarrow \Delta L=I\Delta S=I D^2=I d^2 \alpha^2
: \Rightarrow -2.5 log \Delta L = -2.5 log I -2.5 log d^2 -2.5 log \alpha^2
: কিন্তু M - M_{\odot} = -2.5 log L + 2.5 log L_{\odot} = -2.5 log \frac{L}{L_{\odot}}
: অতএব, M - M_{\odot} = -2.5 log I -2.5 log d^2 -2.5 log \alpha^2 \Rightarrow M = -2.5 log I - 5 log d -2.5 log \alpha^2 +  M_{\odot}

: আবার, \mu - M = 5\log d - 5 \Rightarrow \mu = M+ 5\log d - 5 = - 2.5 log I - 5 log d - 2.5 log \alpha^2 +  M_{\odot} + 5\log d - 5
: শেষ পর্যন্ত পাওয়া যায়, \mu = - 2.5 log I +  M_{\odot} - 2.5 log \alpha^2 - 5
: আমরা জানি, M_{\odot} = 5.48 এবং \alpha^2 = 2.35 \times 10^{-11} steridian (যদি \alpha এর মান ১ আর্কসেকেন্ড ধরা হয়)

এতে যেকোন ছায়াপথের জন্য পৃষ্ঠ উজ্জ্বলতাকে প্রতি আর্কসেকেন্ডে আপাত মান হিসেবে প্রকাশ করার জন্য যে সমীকরণ পাওয়া যায় তা হচ্ছে,

: \mu = 27 - 2.5 \ log I

যেখানে, I হচ্ছে L_{\odot} pc^{-2} এককে প্রকাশিত পৃষ্ঠ উজ্জ্বলতা।

বিষয়শ্রেণী:বহিঃছায়াপথীয় জ্যোতির্বিজ্ঞান
বিষয়শ্রেণী:পর্যবেক্ষণমূলক জ্যোতির্বিজ্ঞান
ভিরিয়াল উপপাদ্য

থাম্ব|'''ভিরিয়াল''' উপপাদ্য
বলবিদ্যায় **ভিরিয়াল উপপাদ্য** () বিভব বল দ্বারা আবদ্ধ N সংখ্যক কণার একটি ব্যবস্থায় গড় গতিশক্তি, \left\langle T \right\rangle, এবং গড় বিভব শক্তির, \left\langle V_\text{TOT} \right\rangle, মধ্যে সম্পর্ক স্থাপন করে। নিচে সমীকরণটি দেয়া হচ্ছে। উল্লেখ্য বন্ধনী দ্বারা গড় মান বোঝানো হচ্ছে।

:
2 \left\langle T \right\rangle = -\sum_{k=1}^N \left\langle \mathbf{F}_k \cdot \mathbf{r}_k \right\rangle


যেখানে, \mathbf{F}_k, \mathbf{r}_k অবস্থানে অবস্থিত k-তম কণার উপর বল নির্দেশ করে। *ভিরিয়াল* শব্দটি এসেছে গ্রিক শব্দ  থেকে যার অর্থ বল বা শক্তি। ১৮৭০ সালে জার্মান পদার্থবিজ্ঞানী রুডোলফ ক্লাউসিয়ুস এই নামের গোড়াপত্তন করেন।

এই উপপাদ্যের বিশেষত্ব হচ্ছে, এর মাধ্যমে অনেক জটিল ব্যবস্থা, যাদের মোট গতিশক্তি সাধারণ হিসাবের মাধ্যমে পরিমাপ করা যায় না, তাদের গতিশক্তিও নির্ণয় করা যায় না। যেমন, পরিসাংখ্যিক বলবিদ্যার সাথে সংশ্লিষ্ট অনেক ব্যবস্থা। এই গড় গতিশক্তি সমবিভাজন উপপাদ্যের (ইকুয়িপার্টিশন) মাধ্যমে ব্যবস্থার তাপমাত্রার সাথে সম্পর্কিত। তবে ভিরিয়াল উপপাদ্য তাপমাত্রার উপর নির্ভর করে না এবং তাপীয় সাম্যাবস্থায় নেই এমন সব ব্যবস্থার ক্ষেত্রেও কাজ করে। অনেক পদ্ধতিতে এই উপপাদ্যের সাধারণীকরণ করা হয়েছে যার মধ্যে উল্লেখযোগ্য একটি হচ্ছে *[[টেন্সর]] ভিরিয়াল উপপাদ্য*।

## প্রমাণ
নিউটনের মহাকর্ষ সূত্র অনুসারে দুটি বস্তুর মধ্যে ক্রিয়াশীল মহাকর্ষ বলের মান হচ্ছে,
: F=\frac{Gm_am_b}{r_{ab}^2}=\frac{Gm_am_b}{r_{ab}^3} . \bar{r}_{ab}
এবার এই বস্তুর উপর একটি বহিঃস্থ বল প্রয়োগ করলে এবং a বস্তুর জন্য বলের মানকে নিউটনের গতির দ্বিতীয় সূত্র অনুসারে আরও ভেঙে লিখলে দাঁড়ায়,
: \frac{d}{dt}m_a \bar{v}_a=\frac{Gm_am_b}{r_{ab}^3} . \bar{r}_{ab} + \bar{F}_{ext}
এবার উভয় পক্ষে \bar{r}_a স্কেলার গুণন করে a কণার জন্য সমষ্টি নিলে পাওয়া যায়,
: \sum_a \frac{d}{dt}(m_a \bar{v}_a) .\bar{r}_a =\sum_{a \neq b} \frac{Gm_am_b}{r_{ab}^3} . \bar{r}_{ab} .\bar{r}_a + \sum_a \bar{F}_{ext}^a .\bar{r}_a

এবার b বস্তুর জন্য বলের মান ভেঙে লিখে একই প্রক্রিয়া অনুসারে করলে অনুরূপ একটি সমীকরণ পাওয়া যাবে,
: \sum_b \frac{d}{dt}(m_b \bar{v}_b) .\bar{r}_b =\sum_{a \neq b} \frac{Gm_am_b}{r_{ba}^3} . \bar{r}_{ba} .\bar{r}_b + \sum_b \bar{F}_{ext}^b .\bar{r}_b

উপরের দুটি সমীকরণেই সমতা চিহ্নের বাম পাশের অংশকে এভাবে লেখা যায়,
: \sum_a \frac{d}{dt}(m_a \bar{v}_a) .\bar{r}_a = \sum_a m_a \bar{r}_a \frac{d\bar{v}_a}{dt} - \sum_a m_a \bar{v}_a \frac{d\bar{r}_a}{dt} = \sum_a \frac{d^2}{dt^2} (m_a \bar{r}_a . \bar{r}_a) - \sum_a m_a \bar{v}_a .\bar{v}_a = \frac{1}{2} \frac{d^2\bar{I}}{dt^2} - 2 E_{kin} 

## তথ্যসূত্র


## বহিঃসংযোগ

* The Virial Theorem at MathPages
* *[http://hyperphysics.phy-astr.gsu.edu/hbase/astro/gravc.html#c2 Gravitational Contraction and Star Formation]*, Georgia State University

বিষয়শ্রেণী:উপপাদ্য
বিষয়শ্রেণী:পরিসাংখ্যিক বলবিদ্যা
বিষয়শ্রেণী:গতিবিজ্ঞান
বিষয়শ্রেণী:পদার্থবিজ্ঞানের উপপাদ্য
বিষয়শ্রেণী:কঠিন পদার্থের বলবিজ্ঞান
বিষয়শ্রেণী:পদার্থবিজ্ঞানের ধারণা
জন জেমস আদোবান

**জন জেমস আদোবান** বা **জঁ-জাক ওদিবোন** () (জন্ম: ২৬শে এপ্রিল, ১৭৮৫ - ২৭শে জানুয়ারি, ১৮৫১) ছিলেন একজন ফরাসি-আমেরিকান পক্ষীবিজ্ঞানী, প্রকৃতিবাদী, শিকারী এবং চিত্রকলাকার। তিনি আমেরিকার ৪৩৫ টি পাখির চিত্রাঙ্কন এবং আলেকজান্ডার উইলসনের কাজ বাইরে প্রদর্শন করার জন্য অতি পরিচিত।

## জীবনী
তিনি ফ্রান্সের উপনিবেশ সেন্ট-দোমিংগুয়ে (এখন হাইতি) জন্ম গ্রহণ করেন। তার পিতা ছিলেন একজন আখ আবাদী জমির মালিক। তার জন্মের কয়েক মাস পর তার মা একটি গ্রীষ্মমণ্ডলীয় রোগে অক্রান্ত হয়ে মারা যান, যা তিনি এই দ্বীপে আসার পর থেকেই ভোগ ছিলেন।

## তথ্যসূত্র

## বহিঃসংযোগ

* The John James Audubon Collection at the Houghton Library
* "Audubon biography", National Audubon Society
* The Audubon Journey His editions discussed in sequence
* The Audubon House Gallery for Audubon Art
* Guide to identifying Audubon prints
* John James Audubon&nbsp;— The Birds of America.Catalog of the 435 plates
* "John James Audubon: Drawn From Nature" , *PBS*, July 25, 2007
* Life of John James Audubon (1869) (full book)
* James Audubon State Park site
* Large Collection of Paintings by Audubon 
* National Gallery of Art: Selections from John James Audubon's ''The Birds of America'' (1826–1838)
* ''Birds of America'' online version of 1840 "First Octavo Edition" of his complete seven-volume text, with his images and original text descriptions
* International celebration of Audubon through stamps
* Audubon's Birds of America podcast from the Beinecke Library, Yale University
* A short biography of John James Audubon (in Italian)

বিষয়শ্রেণী:১৭৮৫-এ জন্ম
বিষয়শ্রেণী:১৮৫১-এ মৃত্যু
বিষয়শ্রেণী:পাখি পর্যবেক্ষক
বিষয়শ্রেণী:মার্কিন প্রকৃতিবাদী
বিষয়শ্রেণী:মার্কিন পক্ষীবিজ্ঞানী
বিষয়শ্রেণী:মার্কিন চিত্রশিল্পী
বিষয়শ্রেণী:মার্কিন প্রকৃতি লেখক
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন পক্ষীবিদ
বিষয়শ্রেণী:১৯শ শতাব্দীর মার্কিন লেখক
বিষয়শ্রেণী:রয়েল সোসাইটি অব এডিনবার্গের সভ্য
বিষয়শ্রেণী:রয়েল সোসাইটির সভ্য
ত্রিয়েস্তে

**ত্রিয়েস্তে** (ইতালীয় ভাষায়: Trieste, স্লোভেনীয় ও ক্রোয়েশীয় ভাষায়: Trst) ইতালির উত্তর-পূর্বাঞ্চলে অবস্থিত একটি শহর এবং সমুদ্র বন্দর। আড্রিয়াটিক সাগর এবং ইতালি-স্লোভেনিয়া সীমান্তের মাঝে যে সরু অঞ্চলটি রয়েছে তার শেষ প্রান্তে শহরটির অবস্থান। এর দক্ষিণ, পূর্ব এবং উত্তর তিন দিকেই স্লোভেনিয়া এবং একদিকে ত্রিয়েস্তে উপসাগর। জার্মান সম্রাজ্য, অস্ট্রো-হাঙ্গেরীয় সম্রাজ্য এবং স্লাভিক সংস্কৃতির দেশগুলোর ঠিক মাঝখানে অবস্থিত হওয়ার কারণে ইতিহাসের বিভিন্ন সময় জুড়ে এটি গুরুত্বপূর্ণ অঞ্চল বলে বিবেচিত হতো। ২০১০ সালের অনুমান মতে শহরের জনসংখ্যা হচ্ছে ২০৫,৫৯৩। এটি ইতালির ত্রিয়েস্তে প্রদেশ এবং *ফ্রিউলি-ভেনেৎসিয়া জুলিয়া* নামক স্বায়ত্তশাসিত অঞ্চলের রাজধানী।

১৩৮২ থেকে ১৯১৮ সাল পর্যন্ত যে হাবসবুর্গ রাজতন্ত্র অস্ট্রো-হাঙ্গেরীয় সম্রাজ্য শাসন করেছে তার সবচেয়ে পুরনো স্থানগুলোর একটি এই ত্রিয়েস্তে। সে সময় এটি ইউরোপের সবচেয়ে ক্ষমতাধর সম্রাজ্যের একটি গুরুত্বপূর্ণ বাণিজ্য বন্দর ছিল। ভূমধ্যসাগরের একটি সমৃদ্ধ বন্দর হওয়ার কারণে ত্রিয়েস্তে অস্ট্রো-হাঙ্গেরীয় সম্রাজ্যের চতুর্থ বৃহত্তম শহরে (ভিয়েনা, বুদাপেস্ট এবং প্রাগ-এর পরেই) পরিণত হয়েছিল। fin-de-siècle যুগে এটি সাহিত্য ও সঙ্গীতেরও অন্যতম কেন্দ্র ছিল। অবশ্য অস্ট্রো-হাঙ্গেরীয় সম্রাজ্যের পতন এবং প্রথম বিশ্বযুদ্ধের পর ইতালির সাথে ত্রিয়েস্তের একীকরণের পর এই শহরের ইউরোপীয় গুরুত্ব বেশ কমে গেছে। ১৯৩০-এর দশক এবং স্নায়ু যুদ্ধের সময়ে আবার এখানে অর্থনৈতিক উন্নতি শুরু হয়। ইউরোপের পূর্বাঞ্চল ও পশ্চিমাঞ্চলের স্নায়ু যুদ্ধের একটি গুরুত্বপূর্ণ কেন্দ্র ছিল এই শহর। বর্তমানে এটি ইতালির সবচেয়ে ধনী শহরগুলোর একটি, বিশেষত সমুদ্র বাণিজ্যের কারণে।

## দর্শনীয় স্থান
thumb|center|750px|ত্রিয়েস্তের সমুদ্র তীরে
thumb|center|750px|''পিয়াৎসা উনিতা দিতালিয়া'', ত্রিয়েস্তের প্রধান নগর চত্বর।
thumb|center|750px|রাতে পিয়াৎসা উনিতা দিতালিয়া

## বহিঃসংযোগ

* Municipality of Trieste 
* Trieste Chamber of Commerce  
* Grotta Gigante official site 
* From Mexico to Miramar or, Across the Lake of Oblivion (essay about a journey to Miramar Castle by C.M. Mayo, from Massachusetts Review)
* Trieste.me Website Trieste city 
* Trieste - Photo Guide -  - (pdf) 

বিষয়শ্রেণী:ইতালির শহর ও নগর
বিষয়শ্রেণী:রোমান নিদর্শন
বিষয়শ্রেণী:ভূমধ্যসাগর
বিষয়শ্রেণী:আড্রিয়াটিক সাগর
বিষয়শ্রেণী:খ্রিস্টপূর্ব ২য় সহস্রাব্দে প্রতিষ্ঠিত জনবহুল স্থান
দুইনো

**দুইনো** () ইতালির উত্তর-পূর্বাঞ্চলীয় প্রদেশ ত্রিয়েস্তে-র একটি ছোট শহর। এটি মূলত স্বায়ত্তশাসিত অঞ্চল *ফ্রিউলি-ভেনেৎসিয়া জুলিয়া*-র অন্তর্ভুক্ত *দুইনো-আউরিসিনা* মিউনিসিপ্যালিটির অংশ। অনুমিত জনসংখ্যা হচ্ছে ৮,৭৫৩ এবং জনসংখ্যার ঘনত্ব প্রতি বর্গ কিলোমিটারে ১৯৩.৮।

প্রখ্যাত পদার্থবিজ্ঞানী, পরিসাংখ্যিক বলবিদ্যার জনক, লুডভিগ বোলৎসমান ১৯০৬ সালের ৩রা ডিসেম্বর এই শহরেই আত্মহত্যা করেছিলেন। বিখ্যাত গীতিকবি রাইনার মারিয়া রিলকে এই শহর দেখেই অনুপ্রাণিত হয়েছিলেন। স্লোভেনিয়ার জনপ্রিয়া লোক কিংবদন্তি Lepa Vida এখানেই সংঘটিত হয়েছিল।

শহরটির মূল আকর্ষণ হচ্ছে দুটি দুর্গ। একাদশ শতকে নির্মিত প্রথম দুর্গটির ধ্বংসাবশেষই বর্তমানে কেবল টিকে আছে। কিন্তু নতুন দুর্গটিতে এখনও মানুষ থাকে, এবং ভ্রণের জন্যও এটি উন্মুক্ত। প্রাচীন দুর্গটির ধ্বংসাবশেষের নিচে সমুদ্রের দিখে মুখ করা একটি বিশাল সাদা পাথর রয়েছে যার নাম *দামা বিয়ানকা*। পাথরটি পর্দায় ঢাকা একটি মেয়ের প্রতিনিধিত্ব করে এবং এ থেকে অনেক গোথিক কিংবদন্তির জন্ম হয়েছে।

১৯৮২ সাল থেকে এখানে *ইউনাইটেড ওয়ার্ল্ড কলেজ অফ আড্রিয়াটিক* নামে একটি শিক্ষা প্রতিষ্ঠান পরিচালিত হচ্ছে। পৃথিবীর ৮০টি ভিন্ন ভিন্ন দেশের শিক্ষার্থীরা এখানে পড়তে আসতে পারে। এটি ইউনাইটডে ওয়ার্ল্ড কলেজেস (United World Colleges) প্রোগ্রামের অন্তর্ভুক্ত। এর উদ্দেশ্যই হচ্ছে শিক্ষার মাধ্যমে পৃথিবীর মানুষদের একীভূত করা।

১৯৫০-র দশকের আগে দুইনো মূলত স্লোভেনীয় ভাষাভাষীদের শহর ছিল, অল্প কিছু ইতালীয়-ভাষী লোকের বাস ছিল এখানে। প্রথম বিশ্বযুদ্ধের পূর্বে স্লোভেনিয়ার উদারনৈতিক জাতীয়তাবাদের একটি কেন্দ্রে পরিণত হয়েছিল এই শহর। কিন্তু ১৯৪৭ থেকে ১৯৫৪ সাল পর্যন্ত এটি ছিল ত্রিয়েস্তে নামক একটি স্বাধীন অঞ্চলের অন্তর্ভুক্ত। এ সময়ই শহরের জনচিত্র পাল্টে যায়। কারণ অনেক ইস্ত্রিয়ান ইতালীয়রা ইউগোস্লাভিয়া থেকে পালিয়ে এসে দুইনোতে আশ্রয় নেয়। বর্তমানে এখানকার অধিকাংশ মানুষ ইতালীয় ভাষায় কথা বলে, স্লোভেনীয়-ভাষীরা সংখ্যালঘু। তবে শহরের অধিকাংশ চিহ্ন এবং নাম দুই ভাষাতেই লেখা থাকে।

## বিখ্যাত ব্যক্তিবর্গ
* *Ivan Ples* (১৮৮৬-১৯৫৮) - স্লোভেনীয় অর্থনীতিবিদ।
* *Andrej Volarič* (১৮৬৩-১৮৯৫) - সুরকার।
* *Gregorio Alasia de Sommaripa* (১৫৮৭-১৬২৬) - ইতালীয় জেসুইট ধনিতত্ত্ববিদ। তিনি ১৬০১ সালে প্রথম স্লোভেনীয়-ইতালীয় অভিধান প্রণয়ন করেছিলেন।

## তথ্যসূত্র

## বহিঃসংযোগ

* Official Website of the Municipality Duino-Aurisina (Italian, Slovenian)
* Traveller's Guide to Duino and Sistiana
* Chamber of Commerce of Trieste - Duino-Aurisina
* United World College of the Adriatic - Duino

বিষয়শ্রেণী:ইতালির শহর ও নগর
গ্যারেট হেডলান্ড

**গ্যারেট জন হেডলান্ড** (ইংরেজি: **Garrett John Hedlund**) (জন্ম ৩ সেপ্টেম্বর, ১৯৮৪) হলেন একজন মার্কিন অভিনেতা। তিনি *[[ফ্রাইডে নাইট লাইটস (চলচ্চিত্র)|ফ্রাইডে নাইট লাইটস]]*, *[[ফোর ব্রাদারস (চলচ্চিত্র)|ফোর ব্রাদার্স]]*, *[[এরাগন (চলচ্চিত্র)|এরাগন]]*, *[[কান্ট্রি স্ট্রং]]*, *[[ট্রয় (চলচ্চিত্র)|ট্রয়]]* (প্যাট্রোক্লাসের ভূমিকায়) ও *[[ট্রন: লেগাসি]]* (স্যাম ফ্লিনের ভূমিকায়) চলচ্চিত্রে অভিনয় করেছেন।

## প্রথম জীবন
হেডলান্ড মিনেসোটার রোজেউতে জন্মগ্রহণ করেছিলেন। তিনি ক্রিস্টি ও রবার্ট হেডলান্ডের পুত্র। তার জ্যেষ্ঠ ভ্রাতার নাম নাথানিয়েল ও জ্যেষ্ঠ ভগিনীর নাম আমান্ডা। তিনি মিনেসোটার একটি ছোটো শহর ওয়ানাস্কার একটি প্রত্যন্ত বিফ ক্যাটল ফার্মে বেড়ে উঠেছিলেন। চোদ্দো বছর বয়সে মায়ের সঙ্গে তিনি অ্যারিজোনার স্কটসডেলে চলে আসেন। অ্যারিজোনায় এসে প্রো স্কাউট নামে একটি স্কাউটিং কোম্পানির সহযোগিতায় একটি ট্যালেন্ট শোতে অংশ নেন। গ্র্যাজুয়েট হওয়ার পর ২০০৩ সালে তিনি লস এঞ্জেলসে চলে আসেন অভিনয় জীবন শুরু করার লক্ষ্যে।

## কর্মজীবন
তার প্রথম চরিত্রটি ছিল *[[ট্রয় (চলচ্চিত্র)|ট্রয়]]* চলচ্চিত্রের প্যাট্রোক্লাসের ভূমিকা। ২০০৪ সালের ১৪ মে মুক্তিপ্রাপ্ত এই চলচ্চিত্রে তিনি ব্র্যাড পিটের সঙ্গে অভিনয় করেছিলেন। ২০০৪ সালে ড্রামা চলচ্চিত্র *[[ফ্রাইডে নাইট লাইটস (চলচ্চিত্র)|ফ্রাইডে নাইট লাইটস]]*-এ তিনি ডন বিলিংসলের চরিত্রে অভিনয় করেন।

তিনি অ্যাকশন অপরাধ চলচ্চিত্র *[[ফোর ব্রাদারস (চলচ্চিত্র)|ফোর ব্রাদার্স]]*-এ মার্ক ওয়ালবার্গের পাশাপাশি জ্যাক মারসারের চরিত্রে অভিনয় করেন। এরপর তিনি *[[এরাগন (চলচ্চিত্র)|এরাগন]]* চলচ্চিত্রে মারটাগের ভূমিকায় অভিনয় করেন। ২০০৭ সালে তিনি গ্যারি মার্শাল পরিচালিত কমেডি-ড্রামা *[[জর্জিয়া রুল]]*-এ অভিনয় করেছিলেন। এই ছবিটি ভাল চলেনি, সমালোচকদের প্রশংসা অর্জনেও ব্যর্থ হয়েছিল। এই বছর তিনি কেভিন বেকনের বিপরীতে *[[ডেথ সেনটেন্স (২০০৭-এর চলচ্চিত্র)|ডেথ সেনটেন্স]]* ছবিতেও অভিনয় করেন।

২০১০ সালে তিনি ১৯৮২ সালের চলচ্চিত্র *[[ট্রন]]*-এর সিকোয়েল *[[ট্রন: লেগাসি]]* চলচ্চিত্রে জেফ ব্রিজেসের সঙ্গে অন্যতম প্রধান ভূমিকায় অভিনয় করেছেন। ছবিটি ২০১০ সালের ১৭ ডিসেম্বর মুক্তি পায়।

২০১১ সালের ৭ জানুয়ারি মুক্তিপ্রাপ্ত কান্ট্রি মিউজিক ড্রামা *[[কান্ট্রি স্ট্রং]]*-এ তিনি জিনেথ প্যালট্রোর বিপরীতে অভিনয় করেন।

## পুরস্কার ও মনোনয়ন
* ২০০৪ সালে তিনি *[[ট্রয় (চলচ্চিত্র)|ট্রয়]]* চলচ্চিত্রে তার চরিত্রটির জন্য টিন চয়েস অ্যাওয়ার্ড-এর "চয়েস ব্রেকআউট মুভি স্টার - মেল" বিভাগে মনোনীত হয়েছিলেন।

## ফিল্মোগ্রাফি

## পাদটীকা

## বহিঃসংযোগ

* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন গায়ক
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:নরওয়েজীয় বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:স্ক্যান্ডিনেভীয় বংশোদ্ভূত মার্কিন ব্যক্তি
বিষয়শ্রেণী:মার্কিন মঞ্চ অভিনেতা
বিষয়শ্রেণী:২১শ শতাব্দীর মার্কিন গায়ক
রাসমঞ্চ

**রাসমঞ্চ** ভারতীয় রাজ্য পশ্চিমবঙ্গের বাঁকুড়া জেলার বিষ্ণুপুর শহরের একটি পুরাতাত্ত্বিক স্থাপনা। মল্লরাজা বীর হাম্বীর আনুমানিক ১৬০০ খ্রিষ্টাব্দে এই মঞ্চটি নির্মাণ করেন। বৈষ্ণব রাস উৎসবের সময় বিষ্ণুপুর শহরের যাবতীয় রাধাকৃষ্ণ বিগ্রহ এখানে জনসাধারণের দর্শনের জন্য আনা হত। ১৬০০ থেকে ১৯৩২ সাল পর্যন্ত এখানে রাস উৎসব আয়োজিত হয়েছে। বর্তমানে অবশ্য এখানে আর উৎসব হয় না।

## স্থাপত্যশৈলী
রাসমঞ্চ একটি অভিনব স্থাপত্যশৈলীর নিদর্শন। মঞ্চের বেদিটি মাকড়া বা ল্যাটেরাইট পাথরে নির্মিত। বেদিটির উচ্চতা ১.৬ মিটার ও দৈর্ঘ্য ২৪.৬ মিটার। মঞ্চটির মোট উচ্চতা ১০.৭ মিটার। উপরের অংশ ইষ্টকনির্মিত। চূড়ার কাছে একটি স্বল্প পরিসর ছাদে গিয়ে উপরের অংশটি মিলিত হয়েছে।

রাসমঞ্চের চূড়া পিরামিডাকৃতির। চূড়ার মূলে চারটি করে দোচালা ও প্রতি কোণে একটি করে চারচালা রয়েছে।

গর্ভগৃহটি দেওয়াল-দ্বারা আবৃত নয়। বরং রাসমঞ্চের গর্ভগৃহটিকে ঘিরে রয়েছে তিন প্রস্থ খিলানযুক্ত দেওয়াল। বাইরের সারিতে খিলানের সংখ্যা ৪০। এই খিলানগুলির গায়ে পোড়ামাটির পদ্ম ও পূর্ব দেওয়ালে বিষ্ণুপুরের গায়ক-বাদকদের স্মৃতি-অলংকৃত কয়েকটি টেরাকোটার প্যানেল রয়েছে। রাসমঞ্চটি বিষ্ণুপুরের প্রচলিত স্থাপত্যরীতি অনুসরণে নির্মিত হয়নি।

## চিত্রশালা
 
File:Rasmancha (eastern view) Arnab Dutta 2011.JPG|রাসমঞ্চ (পূর্ব দিকের দৃশ্য)
File:Rasmancha (eastern veranda) Arnab Dutta 2011.JPG| পূর্বের বারান্দা
File:Rasmancha (inner terrece) Arnab Dutta 2011.JPG|ভিতরের পথ
File:Rasmancha (southern veranda) Arnab Dutta 2011.JPG|দক্ষিণের বারান্দা
File:Rasmancha (floral motif) Arnab Dutta 2011.JPG|পোড়ামাটির পদ্ম


## পাদটীকা

----

বিষয়শ্রেণী:বিষ্ণুপুরের দর্শনীয় স্থান
বিষয়শ্রেণী:বিষ্ণুপুরের ভবন ও স্থাপনা
বিষয়শ্রেণী:বাঁকুড়া জেলার হিন্দু মন্দির
বিষয়শ্রেণী:১৬০০-এ প্রতিষ্ঠিত
বিষয়শ্রেণী:১৬শ শতাব্দীর হিন্দু মন্দির
বিষয়শ্রেণী:রাধাকৃষ্ণ মন্দির
বিষয়শ্রেণী:বাঁকুড়া জেলা
বিষয়শ্রেণী:মল্লভূম মন্দির
বড়তলা বিধানসভা কেন্দ্র

**বড়তলা বিধানসভা কেন্দ্র** ভারতের পশ্চিমবঙ্গ রাজ্যের একটি অধুনালুপ্ত বিধানসভা কেন্দ্র।

সীমানা পুনর্নির্ধারণ কমিশনের নির্দেশ অনুসারে, বড়তলা পূর্ব বিধানসভা কেন্দ্রটি ২০১১ সালে অবলুপ্ত হয়েছে। 
 
এই বিধানসভা কেন্দ্রটি দমদম লোকসভা কেন্দ্রের অন্তর্গত ছিল।

## ফলাফল
### ১৯৭৭-২০০৯
২০০৬ ও ২০০১ সালের বিধানসভা নির্বাচনে সর্বভারতীয় তৃণমূল কংগ্রেসের সাধন পাণ্ডে ১৫৮ নং বড়তলা বিধানসভা কেন্দ্র থেকে আরএসপি-র কল্যাণ মুখোপাধ্যায়কে পরাজিত করে নির্বাচিত হন। জাতীয় কংগ্রেসের ১৯৯৬ ও ১৯৯১ সালে সাধন পাণ্ডে আরএসপি-র পরিমল রাউতকে এবং ১৯৮৭ সালে আরএসপি-র সুনীল সেনগুপ্তকে পরাজিত করেন। ১৯৮২ সালে আরএসপি-র নিখিল দাসকে পরাজিত করে এই কেন্দ্রের বিধায়ক হন কংগ্রেসের অজিত কুমার পাঁজা। ১৯৭৭ সালে কংগ্রেসের অজিত কুমার পাঁজাকে পরাজিত করেছিলেন আরএসপি-র নিখিল দাস।

### ১৯৫১-১৯৭২
১৯৭২ ও ১৯৭১ সালে এই কেন্দ্র থেকে কংগ্রেসের অজিত কুমার পাঁজা জয়লাভ করেছিলেন। ১৯৬৯ ও ১৯৬৭ সালে এখান থেকে জেতেন আরএসপি-র নিখিল দাস। ১৯৬২ সালে কংগ্রেসের অমরেন্দ্রনাথ বসু এখান থেকে জয়লাভ করেন। ১৯৫৭ সালের নির্বাচনে বড়তলা ছিল দুটি কেন্দ্র। বড়তলা উত্তর থেকে কংগ্রেসের সুধীরচন্দ্র রায়চৌধুরী ও বড়তলা দক্ষিণ থেকে কংগ্রেসের অমরেন্দ্রনাথ বসু সেবার জয়লাভ করেছিলেন। ১৯৫২ সালে স্বাধীন ভারতের প্রথম নির্বাচনে বড়তলা কেন্দ্র থেকে জয়লাভ করেছিলেন কংগ্রেসের নির্মলচন্দ্র দে।

## পাদটীকা

বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র
বিষয়শ্রেণী:কলকাতার বিধানসভা কেন্দ্র
বিষয়শ্রেণী:কলকাতা জেলার রাজনীতি
হানতারো নাগাওকা

thumb|টোকিওর বিজ্ঞান জাদুঘরে নাগাওকার ত্রাণ
**নাগাওকা হানতারো** (জাপানি ভাষায়: 長岡 半太郎, ইংরেজি ভাষায়: Nagaoka Hantarō) (১৫ই আগস্ট, ১৮৬৫ - ১১ই ডিসেম্বর, ১৯৫০) ছিলেন বিখ্যাত জাপানী পদার্থবিজ্ঞানী এবং জাপানে পদার্থবিজ্ঞান শিক্ষা ও গবেষণার অগ্রদূত। তিনি জাপানের মেইজি যুগের প্রথম দিককার একজন গুরুত্বপূর্ণ ব্যক্তিত্ব সেদেশে বিজ্ঞানের প্রসারে যার উল্লেখযোগ্য ভূমিকা ছিল। তিনি জার্মানির ইউনিভার্সিটি অফ মিউনিখ-এ পড়াশোনা করতে গিয়েছিলেন সেসময় মিউনিখে অধ্যয়নরত লুডভিগ বোলৎসমানের লেকচার শুনতে। তার বেশ কিছু চিঠি থেকে বোলৎসমানের শিক্ষকতা জীবন সম্পর্কে জানা যায়।

তিনি ১৯০৪ সালে পরমাণুর গঠনের একটি অনুকল্প প্রস্তাব করেছিলেন যা পরে ভুল প্রমাণিত হয়েছিল। তিনি বলেছিলেন পরমাণুর গঠন শনি গ্রহ এবং তার বলয়গুলোর মত। এ থেকে ভবিষ্যদ্বাণী করেছিলেন যে, পরমাণুর কেন্দ্রে অনেক ভারী একটি নিউক্লিয়াস থাকবে যেমন বলয়গুলোর কেন্দ্রে অনেক ভারী শনি গ্রহ আছে, আর নিউক্লিয়াসের চারদিকে ইলেকট্রন স্থির-তড়িৎ বলের কারণে ঘুরতে থাকবে যেমন বলয়গুলো মহাকর্ষ বলের কারণে শনির চারদিকে ঘোরে। আধুনিক পরমাণু মডেলের অন্যতম প্রস্তাবক আর্নস্ট রাদারফোর্ড ১৯১১ সালে তার বিখ্যাত পরমাণু মডেলে এই দুটি ভবিষ্যদ্বাণীকেই সমর্থন করেছিলেন। তিনি তার গবেষণাপত্রে নাগাওকার কথা উল্লেখও করেছিলেন। কিন্তু রাদারফোর্ড এবং নাগাওকা কারও তত্ত্বই বর্তমানে আর পুরোপুরি গ্রহণযোগ্য নয়। কারণ, শনির বলয়ের কোন আধান নেই, কিন্তু ইলেকট্রনের আধান রয়েছে। নাগাওকা নিজেই অবশ্য তার ভুল বুঝতে পেরে ১৯০৮ সালে তার অনুকল্পটি বর্জন করেছিলেন।

## সম্মাননা
* ১৯৩৭ - জাপান সরকার কর্তৃক অর্ডার অফ কালচার।
* নাগাওকা খাদ - চাঁদের একটি সংঘর্ষ খাদের নাম রাখা হয়েছে তার নামে।

## তথ্যসূত্র


বিষয়শ্রেণী:১৮৬৫-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:জাপানি পদার্থবিজ্ঞানী
বিষয়শ্রেণী:নাগাসাকির ব্যক্তি
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:টোকিও বিশ্ববিদ্যালয় অনুষদ
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
রাহুল বন্দ্যোপাধ্যায় (তিরন্দাজ)

**রাহুল বন্দ্যোপাধ্যায়** (জন্ম: ১৫ ডিসেম্বর, ১৯৮৬) হলেন একজন ভারতীয় তিরন্দাজ। তিনি অশোক বন্দ্যোপাধ্যায় ও কল্পনা বন্দ্যোপাধ্যায়ের পুত্র।

রাহুল তেরো বছর বয়স থেকে তিরন্দাজি শুরু করেন। তার দিদি দোলা বন্দ্যোপাধ্যায়ও একজন তিরন্দাজ। তিনি ২০০৪ সালের ওয়ার্ল্ড ইউথ চ্যাম্পিয়নশিপে অংশ নেন। এটিই ছিল তার প্রথম আন্তর্জাতিক প্রতিযোগিতা। ২০০৮ ও ২০০৯ সালের তিরন্দাজি বিশ্বকাপে তিনি অনেকগুলি সোনা জেতেন। দিল্লিতে আয়োজিত ২০১০ কমনওয়েলথ গেমসে তিনি পুরুষদের একক রিকার্ভ বিভাগে সোনা জেতেন।

## পাদটীকা

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় তীরন্দাজ
বিষয়শ্রেণী:কলকাতার ব্যক্তি
বিষয়শ্রেণী:পশ্চিমবঙ্গের ক্রীড়াবিদ
বিষয়শ্রেণী:বরাহনগরের ব্যক্তি
বিষয়শ্রেণী:ভারতীয় পুরুষ তীরন্দাজ
বিষয়শ্রেণী:তীরন্দাজীতে এশিয়ান গেমস পদক বিজয়ী
বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয়
বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয়
বিষয়শ্রেণী:ভারতের অলিম্পিক তীরন্দাজ
বিষয়শ্রেণী:২০১২ গ্রীষ্মকালীন অলিম্পিকের তীরন্দাজ
বিষয়শ্রেণী:অর্জুন পুরস্কার প্রাপক
বিষয়শ্রেণী:২০১০ এশিয়ান গেমসের তীরন্দাজ
বিষয়শ্রেণী:২০১৪ এশিয়ান গেমসের তীরন্দাজ
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:কলকাতার তীরন্দাজ
বিষয়শ্রেণী:তীরন্দাজীতে কমনওয়েলথ গেমস পদক বিজয়ী
বিষয়শ্রেণী:২০১০ কমনওয়েলথ গেমসের তীরন্দাজ
২০১০ পশ্চিমবঙ্গ নৌকাডুবি

**২০১০ পশ্চিমবঙ্গ নৌকাডুবি** হল ভারতীয় রাজ্য পশ্চিমবঙ্গের একটি নৌকাডুবির ঘটনা। ৩০ অক্টোবর, ২০১০, শনিবার, ভাগীরথী নদীতে বালুচরে ধাক্কা খেয়ে মুসলিম তীর্থযাত্রীদের একটি অতি জনবোঝাই নৌকা ডুবে যায়। ৭৪টি মৃতদেহ উদ্ধার করা হয়। অনেকগুলি দেহ খুঁজে পাওয়া যায় নি। মনে করা হচ্ছে, সেগুলি জলের স্রোতে ভাটির দিকে ভেসে চলে গেছে।

## দুর্ঘটনা
নৌকাটির ধারণক্ষমতা ছিল ৬০ জন যাত্রী। এটি একটি ধর্মীয় অনুষ্ঠান শেষে মুসলিম তীর্থযাত্রীদের নিয়ে ভাগীরথী পার হচ্ছিল। অনুমান করা হচ্ছে, নৌকাটিতে ১৫০ জন যাত্রী উঠেছিলেন। যা নৌকাটির ধারণক্ষমতার দ্বিগুণেরও বেশি।

উদ্ধারকাজে ভারতীয় নৌবাহিনীকে তলব করা হয়। নৌবাহিনীর ডুবুরি ও স্থানীয় মৎস্যজীবীদের সহায়তায় জীবিত যাত্রীদের ও মৃতদেহগুলি উদ্ধার করা হয়।

নৌবাহিনীর তৎপরতা সত্ত্বেও স্থানীয় বাসিন্দারা উদ্ধারকাজে সরকারি দীর্ঘসূত্রিতার প্রতিবাদে নিকটবর্তী একটি জেটিতে বিক্ষোভ দেখান।

## পাদটীকা

বিষয়শ্রেণী:পশ্চিমবঙ্গের পরিবহন
বিষয়শ্রেণী:২০১০-এর দশকে পশ্চিমবঙ্গ
বিষয়শ্রেণী:২০১০-এ সামুদ্রিক ঘটনা
বিষয়শ্রেণী:পশ্চিমবঙ্গে বিপর্যয়
কোত দাজ্যুর মানমন্দির

**কোত দাজ্যুর মানমন্দির** () ১৯৮৬ সালে প্রতিষ্ঠিত একটি ফরাসি জ্যোতির্বিজ্ঞান মানমন্দির। এটি মূলত ইউনিভার্সিটি অফ নিস সোফিয়া আঁতিপোলিস এর অধিভুক্ত একটি সরকারি প্রতিষ্ঠান। মোট ৭টি স্থানে এই মানমন্দিরটির স্থাপনা রয়েছে। এর মধ্যে ৬ টিই ফ্রান্সের আল্প-মারিতিম দেপার্ত্যমঁতে অবস্থিত। এগুলো হচ্ছে:
# কালের্ন উপত্যকা
# গ্রাসের রোকঁভিনিওঁ কেন্দ্র
# পাহাড়ের উপর নিস মানমন্দিরের প্রাচীন স্থান যেখানে সদর দফতর অবস্থিত
# নিসের ভালরোজ ক্যাম্পাসে অবস্থিত পর্বত এবং উদ্যান
# ইউনিভার্সিটি অফ নিস সোফিয়া আঁতিপোলিস-এর ক্যাম্পাস
# ভোক্লুজ দেপার্ত্যমঁ-র আপ্ত-এ অবস্থিত একটি পাতাল গবেষণাগার যার নাম *Laboratoire Souterrain à Bas Bruit* (LSBB), ২০০৮ সালে যুক্ত হয়।

## বহিঃসংযোগ
* কোত দাজ্যুর মানমন্দিরের অফিসিয়াল ওয়েবসাইট (ইংরেজি সংস্করণ)

বিষয়শ্রেণী:ফ্রান্সের জ্যোতির্বিজ্ঞান মানমন্দির
মাইলস ডেভিস

**মাইলস ডেউই ডেভিস III** () (২৬ মে, ১৯২৬-২৮ সেপ্টেম্বর, ১৯৯১) একজন মার্কিন ট্রাম্পেটার, ব্যান্ডলিডার ও কম্পোজার ছিলেন। তাকে বিংশ শতাব্দীর সবচেয়ে প্রভাববিস্তারকারী সঙ্গীতশিল্পীদের একজন ভাবা হয়। তিনি জ্যাজ, বিবপ, কুল জ্যাজ, হার্ড বপ, মোডাল জ্যাজ ও জ্যাজ ফিউশন ধরনের সঙ্গীতের ব্যাপক উন্নতি সাধন করেন। তার সাথে একই গ্রুপে বাজাতেন এমন শিল্পীদের মধ্যেও অনেকেই পরবর্তীকালে খ্যাতি লাভ করেন। এদের মধ্যে জন কোল্ট্র্যান, ওয়েইন শর্টার, বিল ইভান্স, হার্বি হ্যানকক, চিক কোরিয়া, মার্কাস মিলার, ফিলি জো জোন্স, জিমি কোব এবং টনি উইলিয়ামস উল্লেখযোগ্য। মাইলস ডেভিস ২০০৬ সালে রক অ্যান্ড রোল হল অফ ফেমে স্থান করে নেন। তার সম্পর্কে বলা হয়েছে, “...জ্যাজ সঙ্গীত ইতিহাসের সবচেয়ে গুরুত্বপূর্ণ ব্যক্তিত্বদের (key figures) একজন”।

১৯৫৯ সালে বের হওয়া তার *[[কাইন্ড অফ ব্লু]]* অ্যালবামটি ২০০৮ সাল পর্যন্ত ৪,০০০,০০০ কপি বিক্রি হয়। এটি জ্যাজ সঙ্গীতের ইতিহাসে সর্বাধিক বিক্রি হওয়া অ্যালবাম। রোলিং স্টোন ম্যাগাজিনের সর্বকালের সেরা ৫০০ অ্যালবামের তালিকায় এর অবস্থান ১২তম।

## তথ্যসূত্র

## বহিঃসংযোগ
* Miles Davis – official website.
* Miles Davis – official sony Music website.
* 
* Miles From India review
* Interview with Bill Boggs

বিষয়শ্রেণী:১৯২৬-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:জ্যাজ্‌ সঙ্গীত শিল্পী
বিষয়শ্রেণী:মার্কিন সঙ্গীতশিল্পী
বিষয়শ্রেণী:মার্কিন সঙ্গীত পরিচালক
বিষয়শ্রেণী:মার্কিন যুক্তরাষ্ট্রে স্নায়বিক রোগে মৃত্যু
বিষয়শ্রেণী:গ্র্যামি আজীবন সম্মাননা পুরস্কার প্রাপক
বিষয়শ্রেণী:ওয়ার্নার রেকর্ডসের শিল্পী
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:ক্যাপিটল রেকর্ডসের শিল্পী
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:ক্যালিফোর্নিয়ায় নিউমোনিয়ায় মৃত্যু
বিষয়শ্রেণী:২০শ শতাব্দীর মার্কিন সুরকার
বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:আফ্রো-মার্কিন অভিনেতা
বিষয়শ্রেণী:মার্কিন অজ্ঞেয়বাদী
বিষয়শ্রেণী:আমেরিকান বুক পুরস্কার বিজয়ী
বিষয়শ্রেণী:মার্কিন পুরুষ গীতরচয়িতা
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:ইলিনয়ের সঙ্গীতজ্ঞ
বিষয়শ্রেণী:নিউ ইয়র্ক শহরের সঙ্গীতজ্ঞ
বিষয়শ্রেণী:নিউ ইয়র্ক (অঙ্গরাজ্য)-এর গীতিকার
বিষয়শ্রেণী:লেজিওঁ দনরের নাইট
চুনতি বন্যপ্রাণী অভয়ারণ্য

**চুনতি বন্যপ্রাণী অভয়ারণ্য** বাংলাদেশের একটি সংরক্ষিত বনাঞ্চল ও বন্যপ্রাণী অভয়ারণ্য। এটি চুনতি অভয়ারণ্য নামেও পরিচিত। চট্টগ্রাম শহর থেকে প্রায় ৭০ কিলোমিটার দক্ষিণে চট্টগ্রাম-কক্সবাজার মহাসড়কের পাশে এর অবস্থান। এর আয়তন ৭,৭৬৪ হেক্টর। বনের সমৃদ্ধ জীববৈচিত্র্য রক্ষা ও বিপন্ন বন্যপ্রাণী সংরক্ষণের জন্য ১৯৮৬ সালে এই অভয়ারণ্য প্রতিষ্ঠা করা হয় । বাংলাদেশ ও মিয়ানমারের মধ্যে বন্য এশীয় হাতির যাতায়াতের একটি সংযোগপথ বা করিডোর হিসেবে এই অভয়ারণ্যের গুরুত্ব অপরিসীম। এই বনের ব্যবস্থাপনা ও জীববৈচিত্র্য সংরক্ষণে স্থানীয় জনগণের সম্পৃক্ততায় এখানে সহব্যবস্থাপনা প্রকল্প বাস্তবায়িত হচ্ছে। এই অভয়ারণ্য তার বিশালাকায় শতবর্ষী মাদার গর্জন গাছের জন্য সুপরিচিত যা এই বনের একটি বিশেষ বৈশিষ্ট্য। তবে ক্রমাবর্ধমান জনসংখ্যার চাপ, নির্বিচারে গাছ কাটা, কৃষি জমিতে রূপান্তরের মাধ্যমে বন্যপ্রানীর আবাসস্থান ধ্বংস প্রভৃতি কারণে এ বনের অস্তিত্ব আজ হুমকির সম্মুখীন।

## অবস্থান ও আয়তন
চুনতি অভয়ারণ্য চট্টগ্রামের বাঁশখালী, লোহাগাড়া ও সাতকানিয়া উপজেলা এবং কক্সবাজারের চকরিয়া উপজেলার ৭৭৬৪ হেক্টর বা ৭৭ বর্গকিলোমিটার জায়গা জুড়ে বিস্তৃত। চট্টগ্রাম (দক্ষিণ) বন বিভাগের চুনতি রেঞ্জ ও জলদি রেঞ্জ নিয়ে এ অভয়ারণ্য গড়ে তোলা হয়েছে। প্রকল্প এলাকায় ২০০৩ সালে চুনতি ও জলদি রেঞ্জের অধীনে সাতটি বিট অফিস স্থাপন করা হয়।

## ভূপ্রকৃতি
এই অভয়ারণ্য মূলত টিলাময় এবং অনেক জায়গায় পাহাড়ি ভূপ্রকৃতি, প্রচুর অগভীর ও গভীর খাদ রয়েছে। কোথাও সামান্য ঢালু জায়গা আবার কোথাও খাড়া ঢাল দেখা যায়। সমুদ্রপৃষ্ঠ থেকে এর গড় উচ্চতা ৩০ থেকে ৯০ মিটার। বনের ভেতর দিয়ে প্রচুর খাঁড়ি বা পাহাড়ি ছড়া এঁকেবেকে বয়ে গেছে, এদের তলদেশ বালুময় বা পাথুরে। এই ছড়াগুলো বন্যপ্রানীদের পানির উৎস।

## জীববৈচিত্র
চুনতি অভয়ারণ্য এক সময় জীববৈচিত্রে সমৃদ্ধ ছিল। বন ধ্বংসের কারণে যা দিন দিন কমে আসছে। বন্য এশীয় হাতি এই বনের অন্যতম আকর্ষণ এবং এরা বাংলাদেশ ও মিয়ানমারের বনের মধ্য দিয়েই চলাচল করে। এই বনে ১২০০ প্রজাতির উদ্ভিদ দেখা যায়। যার মধ্যে ৪৫ প্রজাতির উচু গাছও রয়েছে। বড় প্রজাতির গাছের মধ্যে উল্লেখযোগ্য হলো: গর্জন, রাকতান, জাম, উরি আম, চাপালিশ, শিমুল, কড়ই প্রভৃতি। এছাড়াও বিভিন্ন ধরনের ভেষজ উদ্ভিদ এবং লতাগুল্ম এ বনে পাওয়া যায়।

পূর্বে এই বনে ১৭৮ প্রজাতির জীবজন্তু ও পাখি পাওয়া যেতো, যার মধ্যে রয়েছে ৬ প্রজাতির উভচর, ৮ প্রজাতির সরীসৃপ, ১৩৭ প্রজাতির পাখি এবং ২৭ প্রজাতির স্তন্যপায়ী। তবে এদের একটি বড় অংশ বর্তমানে আশঙ্কাজনক হারে কমে গেছে, বেশ কিছু প্রজাতি একেবারেই বিলুপ্ত হয়ে গেছে বা বিলুপ্তির পথে। জীবজন্তুর মধ্যে ২ প্রজাতির উভচর, ২ প্রজাতির সরীসৃপ, ২ প্রজাতির স্তন্যপায়ী এবং প্রায় ১১ ধরনের পাখি বর্তমানে বেশি দেখতে পাওয়া যায়। বন্য প্রানীর মধ্যে উল্লেখযোগ্য হলো: হাতি, কয়েক ধরনের বিড়াল, দেশি বন শুকর, হনুমান প্রভৃতি এবং পাখির মধ্যে আছে: কাঠঠোকরা, ছোট বসন্তবৌরি, বনস্পতি, বড় কুবো, আবাবিল, তিলা ঘুঘু, ফিঙে, ময়না, ভাত শালিক প্রভৃতি। এছাড়াও বেশ কিছু জলজ প্রানীও এই বনে পাওয়া যায়।

## তথ্যসূত্র

## বহিঃসংযোগ
* চুনতি অভয়ারণ্য নিয়ে সিএনএস এর রিপোর্ট 
* প্রটেক্টেড প্লানেট.নেট এ চুনতি অভয়ারণ্যের অবস্থান ও মানচিত্র 
* বাংলাদেশ বন বিভাগের ওয়েবসাইটে সংরক্ষিত বনাঞ্চলের তালিকা
* বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা

বিষয়শ্রেণী:বাংলাদেশের বন
বিষয়শ্রেণী:বাংলাদেশের বন্যপ্রাণী অভয়ারণ্য
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:চট্টগ্রাম জেলা
বিষয়শ্রেণী:১৯৮৬-এ বাংলাদেশে প্রতিষ্ঠিত
বিষয়শ্রেণী:লোহাগাড়া উপজেলা
সুপারম্যান

**সুপারম্যান** () একটি কাল্পনিক কমিক চরিত্র। এর নির্মাতা ১৯৩২ সালে আমেরিকান লেখক জেরি সিগাল এবং জোই শাস্টার, যা পরে তারা ডিটেকটিভ কমিক্স (বা ডিসি কমিক্স) এর কাছে ১৯৩৮ সালে বিক্রি করে দেন। চরিত্রটি প্রথম প্রকাশিত হয় ১৯৩৮ সালের জুন মাসে একশন কমিক্সের প্রথম সংখ্যায়। পরবর্তীতে নানান রেডিও চ্যানেল, টেলিভিশন সিরিয়াল, চলচ্চিত্র, সংবাদপত্রের স্ট্রিপ বা ভিডিও গেইমে এর বহুল ব্যবহার দেখা যায়। সুপারম্যান তার ব্যাপক সাফল্যের মাধ্যমে সুপারহিরো সিরিজের এক নতুন ধারা চালু করে। চরিত্রের পোশাকটি বিশেষভাবে স্বতন্ত্র্য: লাল, নীল ও হলুদের মিশ্রণে তৈরি পোশাকটি বুকে ‘S’ ফলকটি ধারণ করে আছে।

কমিকটির কাহিনী অনুযায়ী সুপারম্যান ক্রিপটন গ্রহে জন্মগ্রহণ করে। সে সময় তার নাম ছিল **ক্যাল-এল**। ক্রিপটন ধ্বংস হবার আগ মুহুর্তে তার বাবা তাকে পৃথিবীতে পাঠিয়ে দেয়। আমেরিকার ক্যানসাস শহরের এক কৃষক ও তা স্ত্রী তাকে খুঁজে পায়। সেখানে সে ক্লার্ক কেন্ট নামে শৃংখলার সাথে বড় হতে থাকে। ছোটবেল থেকেই তার নানা অতিমানবীয় ক্ষমতা দেখা যায় এবং বড় হবার সাথে সাথে সে এ ক্ষমতা দিয়ে মানুষের উপকার করতে থাকে।

## পাদটীকা

## তথ্যসূত্র

* 
* 
* 
* 
* 

## বহিঃসংযোগ

* অফিসিয়াল সুপারম্যান ওয়েবসাইট
* Golden Age , Silver Age  and Modern Age  Superman at the Comic book database

বিষয়শ্রেণী:কল্পকাহিনীর চরিত্র
বিষয়শ্রেণী:কমিক চরিত্র
বিষয়শ্রেণী:মার্কিন সংস্কৃতি
বিষয়শ্রেণী:চলচ্চিত্রে অভিযোজিত ডিসি কমিক
স্পাইডার-ম্যান

**স্পাইডার-ম্যান** (; *মাকড়শা মানব*) হল একটি কাল্পনিক কমিক চরিত্র। এর স্রষ্টা হলেন মার্ভেল কমিকসের প্রধান সম্পাদক, লেখক স্ট্যান লি ও কার্টুনিস্ট স্টিভ ডিটকো। স্পাইডারম্যান প্রথম প্রকাশিত হয় ১৯৬২ সালের আগস্ট মাসে এমেইজিং ফ্যান্টাসির ১৫তম সংখ্যায়। তাকে দেখানো হয় একজন টিনএজার হিসেবে যে তার পিতৃব্য আঙ্কেল বেন ও আন্ট মে এর ঘরে বেড়ে উঠেছে। এ বয়সে তাকে বয়োসন্ধিক্ষণের সাথে সাথে মুখোশধারী দস্যুদের সাথে সংগ্রাম করতে হয়। শীঘ্রই স্পাইডারম্যানের স্রষ্টারা তাকে অতিমানবীয় ক্ষমতাবান হিসেবে দেখানো শুরু করেন।

১৯৬০ দশকের যে সময়ে স্পাইডারম্যান প্রকাশিত হয় তখন কমিক বইগুলোতে টিনএজারদের দেখানো হতো প্রধান সুপারহিরোর পার্শ্বচরিত্র হিসেবে। স্পাইডারম্যানের পিটার পার্কার এ গন্ডি থেকে বেরিয়ে এসে নতুন ধারা চালু করে। পিটার পার্কার একজন সাধারণ স্কুল পড়ুয়া টিনএজার যার মধ্যে সমবয়সীরা নিজেদের ছায়া খুজেঁ পায়। সময়ের সাথে পিটার পার্কার তার লাজুকতা পিছনে ফেলে স্কুল থেকে কলেজে পা দেয়, সেই সাথে যুক্ত হতে থাকে নানান ঝঞ্ঝাটে। কমিকে স্পাইডারম্যানকে প্রায়ই স্পাইডি, ওয়েব-স্লিঙ্গার, ওয়াল-ক্রলার বা ওয়েব-হেড নামেও ডাকা হয়।

স্পাইডারম্যান হল পৃথিবীর সবচেয়ে জনপ্রিয় ও সফল সুপারহিরোর একটি। মারভেল কমিকসের ফ্ল্যাগশিপ চরিত্র এবং কোম্পানির মাস্কট হিসেবে তাকে বিভিন্ন মাধ্যমে হাজির করা হয়েছে; যেমন, এনিমেটেড বা মোশন টিভি সিরিয়াল, সংবাদপত্র এবং একটি জনপ্রিয় মুভি সিরিজ যার প্রথম তিন পর্বে অভিনয় করেছেন অভিনেতা টোবি ম্যাগুয়েরে।

## প্রকাশের ইতিহাস
### আদিকথা
১৯৬২ সালে ফ্যান্টাস্টিক ফোর এর সাফল্যের পর মারভেল কমিকসের সম্পাদক ও প্রধান লেখক স্ট্যান লি নতুন একটি চরিত্রের সন্ধান করতে থাকেন। টিনএজারদের কাছে কমিক বইয়ের ব্যাপক জনপ্রিয়তা তাকে একটি টিনএজ চরিত্র সৃষ্টিতে উদ্বদ্ধ করে।

### ব্যবসায়িক সফলতা
এমেইজিং ফ্যান্টাসিতে প্রকাশিত হবার পর থেকে স্পাইডারম্যান মারভেল কমিকসের বেস্ট সেলিং কমিকস হিসেবে চলতে থাকে।

### কাহিনী সংক্ষেপ
নিউ ইয়র্ক সিটির বাসিন্দা স্কুলছাত্র পিটার পার্কার তার আঙ্কেল বেন ও আন্ট মে এর ঘরে বেড়ে উঠছে। স্কুলের এক প্রদর্শনীতে এক তেজস্ক্রিয় মাকড়শার কামড়ে সে মাকড়শার মতো ক্ষিপ্রতা আর ক্ষমতা লাভ করে। এই অতিমানবীয় ক্ষমতার সাথে সে দেয়াল বেয়ে উঠার ক্ষমতা লাভ করে আর স্পাইডার সেন্স এর মাধ্যমে কোনো আক্রমণের আগেই বুঝতে পারে। তার বৈজ্ঞানিক দক্ষতা দিয়ে সে একটি ছোট যন্ত্র তৈরি করে যা দিয়ে আঠালো জাল নিক্ষেপ করা যায়। শুরুতে জনপ্রিয় হবার জন্য সে একটি পোশাক তৈরি করে এবং এর নাম দেয় স্পাইডারম্যান। একদিন সে এক চোর কে বাধা না দিয়ে পালানোর সুযোগ দেয় এবং পরবর্তীতে আবিষ্কার করে একই ব্যক্তি তার আঙ্কেল বেনকে হত্যা করেছে। স্পাইডারম্যান পরবর্তীকালে হত্যাকারীকে খুজেঁ বের করে এবং প্রতিশোধ নেয় এরপর তার শক্তিকে কাজে লাগিয়ে সে জনকল্যাণ মূলক কাজ করতে থাকে ও নিউ ইয়র্ক সিটিকে নানা বিপদ থেকে মুক্ত করতে থাকে।

## পুরস্কার ও সম্মাননা

## আরো পড়ুন
* Bibliography of Spider-Man titles

## তথ্যসূত্র

## বহিঃসংযোগ

* 
* 
* "Venom: The Sordid History of Spider-Man's Black Costume" at Marvel.com
* Spider-Man at Don Markstein's Toonopedia
* SpiderFan
* 

বিষয়শ্রেণী:কল্পকাহিনীর চরিত্র
বিষয়শ্রেণী:কমিক চরিত্র
বিষয়শ্রেণী:কাল্পনিক উদ্ভাবক
বিষয়শ্রেণী:স্পাইডার-ম্যান চরিত্র
বিষয়শ্রেণী:স্পাইডার-ম্যান
বিষয়শ্রেণী:চলচ্চিত্রে অভিযোজিত মার্ভেল কমিক
বিষয়শ্রেণী:ভেনম (চরিত্র)
কাল’আত আল-বাহরাইন

থাম্ব|১৮৭০ সালে বাহরাইন দুর্গ
**বাহরাইন ফোর্ট** (, ট্রান্সলিটারেশন: **Qal`at al-Bahrain** , যা **বাহরাইনের ফোর্ট** হিসেবে পরিচিত এবং পূর্বে পর্তুগাল ফোর্ট (*কাল’আত আল পর্তুগাল* ) নামে এবং নাদের শাহের ফোর্ট হিসেবেও পরিচিত, নাদের শাহ একজন ফার্সি রাজা ছিলেন, যা বাহরাইনে অবস্থিত একটি প্রত্নতাত্ত্বিক নিদর্শন। এটি একটি মানুষের তৈরি ঢিপি যেখানে ২৩০০ খ্রিস্টপূর্ব থেকে ১৮ শতক পর্যন্ত পর্তুগীজ এবং ফার্সিদের বসবাস ছিল। এছাড়াও, এটি দিলমুন সভ্যতার রাজধানী ছিলো এবং পরবর্তীতে পর্তুগিজ দুর্গ হিসেবেই বেশি ব্যবহৃত হয়েছে। এ কারণে, ২০০৫ সালে এই নিদর্শনটিকে ইউনেস্কো একটি বিশ্ব ঐতিহ্যবাহী স্থান হিসেবে ঘোষণা করেছে।

## আরও দেখুন

* বাহরাইনের আকর্ষণীয় পর্যটন কেন্দ্রের তালিকা

## তথ্যসূত্র

বিষয়শ্রেণী:বাহরাইনের দুর্গ
বিষয়শ্রেণী:বাহরাইনের বিশ্ব ঐতিহ্যবাহী স্থান
বিষয়শ্রেণী:দক্ষিণ-পশ্চিম এশিয়ার প্রাক্তন জনবহুল স্থান
অলক্ষ্মী বিদায়

থাম্ব|মন্থন (পুত্র) এবং মন্থি (কন্যা) সহ দেবী অলক্ষ্মী
**অলক্ষ্মী বিদায়** হল দীপাবলির সন্ধ্যায় বাংলার বিভিন্ন অঞ্চলে হিন্দু রমণীদের দ্বারা কৃত অনুষ্ঠান বিশেষ। পূর্ববঙ্গে কিছু কিছু অঞ্চলে আশ্বিন সংক্রান্তিতে গাড়শি ব্রত পালন করে অলক্ষ্মী বিদায় ও লক্ষ্মী বরণ করা হয়। অলক্ষ্মীকে অমঙ্গল ও অশুভের প্রতীক বলে মনে করা হলেও এই অলক্ষ্মীই হলেন অন্যব্রতদের লক্ষ্মী বা শস্যদেবতা। মাতৃশক্তির জ্যেষ্ঠা রুপকে বিদায় দিয়ে লক্ষ্মীরূপকে বরণ করা হয়। বাম হাতে গোবর নিয়ে দেবীর চোখের জায়গায় দু’টি কড়ি, সর্বাঙ্গে ছেঁড়া চুল দিয়ে অলক্ষ্মীর মূর্তি নির্মাণ করা হয় । মূর্তিকে ঘরের ভিতর আনা হয় না। উঠানের এক কোণে অলক্ষ্মীর মূর্তি রেখে বাম হাতে ফুল নিয়ে পূজা করা হয়। আচমন ও আসন শুদ্ধি করে অলক্ষ্মীর ধ্যান করা হয় এই মন্ত্রে-
 ওঁ অলক্ষ্মীং কৃষ্ণবৰ্ণাং কৃষ্ণবস্ত্রপরিধানাং কৃষ্ণুগন্ধানুলেপনাং 
 তৈল্যাভ্যািক্তশরীরাং মুক্তকেশীং দ্বিভুজাং বামহস্তে গৃহীত 
 ভস্মনীং দক্ষিণহস্তে সন্মার্জনীং গর্দভারূঢ়াং লৌহাভরণভূষিতাং বিকৃতদ্ৰংষ্ট্ৰাং কলহপ্ৰিয়াম ।

ধ্যান করে আবাহন করে অলক্ষ্মীর পূজা করা হয়। পূজার পরে আরেকটি মন্ত্র বলা হয় -
 ওঁ অলক্ষ্মী ত্বং কুরূপাসি কুৎসিতস্থানবাসিনী 
 সুখরাত্ৰৌ ময় দত্তাং গৃহ পূজ্যঞ্চ শাশ্বতীম্।

পূজা শেষে মেয়েরা কুলো পিটাতে পিটাতে মূর্তিটি তেমাথায় নিয়ে যায়। সেখানে পাটকাঠি জ্বালিয়ে সমবেত কন্ঠে **অলক্ষী বাইরে যা, লক্ষী ঘরে আয়** বা **লক্ষ্মী আয়, অলক্ষ্মী যা** ধ্বনি সহকারে মূর্তিটি ফেলে দেওয়া হয়। এরপর গৃহিণীরা গৃহে ফিরে লক্ষ্মীর পূজা করে।

## তথ্যসূত্র

বিষয়শ্রেণী:উৎসব
বিষয়শ্রেণী:লোকসংস্কৃতি
বিষয়শ্রেণী:হিন্দুধর্ম
বিষয়শ্রেণী:পশ্চিমবঙ্গের সংস্কৃতি
উইলিয়াম, প্রিন্স অব ওয়েলস

**প্রিন্স উইলিয়াম, প্রিন্স অফ ওয়েলস** (উইলিয়াম আর্থার ফিলিপ লুই; জন্ম ২১ জুন, ১৯৮২) হলেন রাজা তৃতীয় চার্লস এবং ডায়ানা, প্রিন্সেস অফ ওয়েলসের জ্যেষ্ঠ পুত্র এবং রানি দ্বিতীয় এলিজাবেথ ও প্রিন্স ফিলিপ, ডিউক অফ এডিনবার্গ এর তৃতীয় জ্যেষ্ঠ পৌত্র। তিনি যুক্তরাজ্য এবং কমনওয়েলথ রাজ্য ও রাষ্ট্রের রাজার আসনের উত্তরাধিকারী। সুপ্রিম গভর্নর অফ দ্য চার্চ অফ ইংল্যান্ড পদের দাবিদারও তিনি।

তিনি যুক্তরাজ্যের চারটি স্কুলে লেখাপড়া করেছেন এবং ইউনিভার্সিটি অফ সেন্ট অ্যান্ড্রিউজ থেকে একটি ডিগ্রি গ্রহণ করেছেন। মাঝের একটি বছর তিনি চিলি, বেলিজ ও আফ্রিকার দেশগুলিতে অতিবাহিত করেন। তিনি তার কনিষ্ঠ ভ্রাতা প্রিন্স হ্যারি অফ ওয়েলসের সঙ্গে হাউসহোল্ড ক্যাভালরির ব্লুজ অ্যান্ড রয়্যালস রেজিমেন্টে কাজের স্বীকৃতি স্বরূপ একজন লেফট্যানেন্ট রূপে কমিশনড হন। দুই বছর বাদে তিনি রয়্যাল এয়ারফোর্স কলেজ ক্র্যানওয়েলে পাইলট হিসেবে প্রশিক্ষণান্তে তার উইংস অর্জন করেন। ২০০৯ সালে প্রিন্স উইলিয়াম সার্চ অ্যান্ড রেসকিউ ফোর্সের পূর্ণসময়ের পাইলট হন। ২০১০ সালের শরতে তিনি জেনারেল ও স্পেশাল-টু-টাইপ হেলিকপ্টার ট্রেনিং শেষ করেন। বর্তমানে তিনি আরএএফ ভ্যালিতে সি কিং সার্চ অ্যান্ড রেসকিউ হেলিকপ্টারের ২২ নং স্কোয়াড্রনের সহ-পাইলট। ২০১১ সালের ২৯ এপ্রিল ওয়েস্টমিনস্টার অ্যাবিতে প্রিন্স উইলিয়াম তার দীর্ঘসময়ের বান্ধবী ক্যাথরিন (কেট) মিডলটনকে বিবাহ করেন। বিবাহের কয়েক ঘণ্টা পূর্বে প্রিন্স উইলিয়ামকে ডিউক অফ কেমব্রিজ, আর্ল অফ স্ট্র্যাদার্ন ও ব্যারন ক্যারিকফার্গাস ঘোষণা করা হয়।

## শৈশবকাল
১৯৮২ সালের ২১ জুন লন্ডনের সেন্ট মেরি'জ হসপিটালে প্রিন্স উইলিয়ামের জন্ম হয়। ১৯৮২ সালের ৪ অগস্ট, তার প্রপিতামহী কুইন এলিজাবেথ দ্য কুইন মাদারের ৮২ তম জন্মদিনে, বাকিংহাম প্যালেসের মিউজিক রুমে তদনীন্তন আর্চবিশপ অফ ক্যান্টারবেরি রবার্ট রুনসি কর্তৃক তার ব্যাপটিজম সম্পন্ন হয়। উইলিয়ামের ধর্মপিতামাতার হলেন প্রাক্তন রাজা গ্রিসের দ্বিতীয় কনস্ট্যানটাইন (পৈতৃক সূত্রে জ্ঞাতিভ্রাতা), প্রিন্সেস আলেকজান্ড্রা, দ্য অনারেবল লেডি অগলিভি (পৈতৃক সূত্রে জ্ঞাতিভগিনী); ডাচেস অফ ওয়েস্টমিনস্টার; লেডি সুজান হাসি; লর্ড রমসে (পৈতৃক সূত্রে জ্ঞাতিভ্রাতা); এবং স্যার লরেন্স ভ্যান ডার পোস্ট।

## টীকা

## তথ্যসূত্র

## বহিঃসংযোগ

* যুক্তরাজ্যের রাজকীয় ওয়েবসাইটে প্রিন্স উইলিয়াম
* প্রিন্স অব ওয়েলস.গভ.ইউকে উইলিয়ামের জীবন-বৃত্তান্ত 
* মনার্কিওয়েলস.অর্গ.ইউকে
* উইলিয়ামের সচিত্র জীবনী
* আরএমএএস কলেজ থেকে স্নাতক ডিগ্রী অর্জন
* এনবিসি'র ম্যাট লয়ের সাথে কথোপকথন 
* ইন্টারনেট মুভি ডাটাবেজে উইলিয়াম
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ব্রিটিশ ব্যক্তি
বিষয়শ্রেণী:ব্রিটিশ পরিবেশবাদী
বিষয়শ্রেণী:ব্রিটিশ ভূগোলবিদ
বিষয়শ্রেণী:লন্ডনের ব্যক্তি
বিষয়শ্রেণী:রাজকীয় নৌবাহিনী কর্মকর্তা
বিষয়শ্রেণী:ব্রিটিশ রাজপুত্র
বিষয়শ্রেণী:প্রিন্স অব ওয়েলস
বিষয়শ্রেণী:রাজশাসকের পুত্র
অলক্ষ্মী

**অলক্ষ্মী** একজন হিন্দু দেবী। তিনি লক্ষ্মীর ছায়া এবং দুর্ভাগ্যের দেবী। অলক্ষ্মী কল্কি পুরাণ ও মহাভারত কথিত দৈত্য কলির দ্বিতীয়া স্ত্রী।

## বর্ণনা
অলক্ষ্মীর বর্ণনায় তাকে “গোরু-খেদানো, হরিণের মতো পদবিশিষ্ট ও বৃষের মতো দন্তযুক্তা” বলা হয়েছে। অপর বর্ণনা অনুযায়ী, “তাঁর দেহ শুষ্ক, গাল কুঞ্চিত, ওষ্ঠাধর স্ফীত, ক্ষুদ্র, গোলাকার ও উজ্জ্বল চক্ষুবিশিষ্টা এবং তিনি গর্দভের পিঠে উপবিষ্টা।” তিনি কখনও কখনও লক্ষ্মীর বাহন পেচকের রূপ ধারণ করেন। মনে করা হয়, পেচক হল “লক্ষ্মী দ্বারা আনীত সৌভাগ্যের সঙ্গে আসা ঔদ্ধত্য ও মূর্খামির প্রতিনিধি এবং দুর্ভাগ্যের প্রতীক।” এই জন্য লক্ষ্মীর ভক্তেরা পেচকের থেকে দূরে থাকেন।

## উপাখ্যান
অলক্ষ্মীর জন্ম-সংক্রান্ত অনেকগুলি উপাখ্যান রয়েছে। একটি উপাখ্যানের মতে, লক্ষ্মী প্রজাপতির মুখের আভা থেকে জন্ম নেন, এবং অলক্ষ্মী জন্ম নেন প্রজাপতির পৃষ্ঠদেশ থেকে। অপর একটি উপাখ্যান অনুযায়ী, লক্ষ্মীর জন্ম সমুদ্রমন্থনের সময়। এইসময় বাসুকি নাগের মুখনিসৃত কালকূট বিষ থেকে অলক্ষ্মীর জন্ম হয়। এই কাহিনীর পাঠান্তর অনুযায়ী, দু’জনেই সমুদ্রমন্থনের সময় জন্ম নেন। অলক্ষ্মী আগে জন্মান। অপর একটি কাহিনী অনুযায়ী, “বলা হয়, যখন অলক্ষ্মী গৃহে প্রবেশ করেন, তখন তিনি সেই গৃহে ঈর্ষা ও অমঙ্গল নিয়ে আসেন। তিনি ভ্রাতৃদ্বন্দ্ব এনে কুলবিনাশ করেন।”

অপর একটি উপাখ্যান অনুযায়ী, অলক্ষ্মী তার কনিষ্ঠা ভগিনীকে বিষ্ণুর মতো স্বামীর সঙ্গে বৈকুণ্ঠে বাস করতে দেখে মনঃক্ষুণ্ণ হয়েছিলেন। কারণ তার স্বামী বা বাসস্থান কিছুই ছিল না। লক্ষ্মী তখন তাকে বর দেন, “কলি হবে অলক্ষ্মীর স্বামী এবং অপরিচ্ছন্ন, কুৎসিত, আলস্য, অত্যাচার, ঈর্ষা, ক্রোধ, ভণ্ড, লোভ ও কামের মধ্যে তিনি বাস করবেন।”

## দক্ষিণ ভারতে
খ্রিষ্টপূর্ব সপ্তম ও দশম শতাব্দীর মধ্যে তামিলনাড়ু এবং কর্ণাটকে তার পূজা প্রাচীনকাল থেকেই প্রচলিত। অন্যান্য দেবীদের সাথে তার পুজো তামিলনাড়ুতে করা হত। সময়ের বিবর্তনের সাথে সাথে তার পূজা কমতে শুরু করে এবং তাকে অনেকে অশুভ বলে বিবেচনা করতে শুরু করে। কিছু জায়গায় তার মূর্তির মুখ নিচের দিকে দিয়ে সমাধি দেওয়া হয়েছিল। তিরুক্কুরাল, নন্দিকালম্বকাম, কাম্বা রামায়ণম, আজভার প্রভান্দম এবং সঙ্গম সাহিত্যে তার উল্লেখ আছে। বেশ কয়েকটি শিলালিপিতে তার উল্লেখ পাওয়া গেছে। চোল আমলে নির্মিত দেবীর একটি পাথরের ভাস্কর্য থাঞ্জাভুর জেলার আদানজুরে ওপিলা অম্বিকাই-আনন্দীশ্বর মন্দিরের বাইরের দেওয়ালে অবহেলিত অবস্থায় পাওয়া গেছে।

## বাংলায় অলক্ষ্মী বিদায়
থাম্ব|upright=1.0|ভারতে সাতটি লঙ্কা, একটি লেবু এবং চুনযুক্ত একটি সুতো প্রায়শই সম্মুখ দরজায় ঝুলিয়ে রাখা হয় দেবী অলক্ষ্মীর প্রকোপ থেকে বাঁচতে
হিন্দুদের উৎসব দীপাবলির সন্ধ্যায় বাংলার বিভিন্ন অঞ্চলে হিন্দু রমণীদের দ্বারা কৃত অনুষ্ঠান বিশেষ। অলক্ষ্মী অমঙ্গল ও অশুভের প্রতীক। তাই অলক্ষ্মী বিদায় করে লক্ষ্মীবরণই এই অনুষ্ঠানের উদ্দেশ্য। গোবর দিয়ে অলক্ষ্মীর এবং পিটুলি দিয়ে লক্ষ্মী, কুবের ও নারায়ণের মূর্তি নির্মাণ করা হয়। উঠানের এক কোণে অলক্ষ্মীর মূর্তি রেখে প্রথমে পূজা করা হয়। পূজা শেষে মেয়েরা কুলো পিটাতে পিটাতে মূর্তিটি তেমাথায় নিয়ে যায়। সেখানে সমবেত কণ্ঠে 'লক্ষ্মী আয়, অলক্ষ্মী যা' ধ্বনি সহকারে মূর্তিটি ফেলে দেওয়া হয়। ফেরার পথে, আলোর রোশনাই মশালের চল। পুরুষেরা বাজাতে থাকেন ঢাক, কাঁসর, ঘণ্টা। এরপর গৃহিণীরা গৃহে ফিরে লক্ষ্মীর পূজা করে।

## পাদটীকা

----

বিষয়শ্রেণী:হিন্দু দেবী
বিষয়শ্রেণী:কলির সহধর্মিণী
বিষয়শ্রেণী:বাংলার লৌকিক দেবদেবী
সাহেব নামে গোলাম

**সাহেব নামে গোলাম** ২০০৯ সালে মুক্তিপ্রাপ্ত একটি বাংলাদেশী চলচ্চিত্র । ছবিটি পরিচালনা করেন রাজু চৌধুরী। সামাজিক গল্প নিয়ে নির্মিত। ছবিটিতে অভিনয় করেন শাকিব খান, মৌসুমী, সাহারা, নিরব, রেসি, ওমর সানী, মিশা সওদাগর সহ আরো অনেকে। এবং বক্স অফিসে ছবিটি সুপারহিট হয়। এ ছবিতে মৌসুমী ও ওমর সানীকে দেখা যাবে স্বামী-স্ত্রী চরিত্রে। আর শাকিব খান অভিনয় করছেন মৌসুমীর ভাইয়ের চরিত্রে।

## কাহিনী সংক্ষেপ
বাড়ির গোলাম জানে না তার পরিচয় কী? শত অন্যায়-অত্যাচার সে সহ্য করে শুধু মেম সাহেবের জন্য। মেম সাহেব তাকে যতটা ভালোবাসে, কিন্তু অন্যদের কাছ থেকে সে ততটাই ঘৃণা উপহার পায়। কিন্তু যখন জানতে পারে, গোলাম পরিচয়ে থাকলেও সে-ই হচ্ছে এই বাড়ির মালিক। কিন্তু মেম সাহেবের মুখের দিকে তাকিয়ে সবকিছুই সে গ্রহণ করতে অস্বীকার করে।

## অভিনয়ে
* শাকিব খান - মুন্না/গোলাম
* মৌসুমী - মেম সাহেব
* সাহারা -
* নিরব -  
* রেসি - 
* ওমর সানী -
* মিশা সওদাগর -
* ড্যানি সিডাক

## সাউন্ডট্র্যাক

## তথ্যসূত্র

## বহিঃসংযোগ
* 
* 

বিষয়শ্রেণী:২০০৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:২০০৯-এর নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
জন কোল্ট্র্যান

**জন উইলিয়াম কোল্ট্র্যান** () (২৩ সেপ্টেম্বর ১৯২৬ - ১৭ জুলাই ১৯৬৭) একজন মার্কিন জ্যাজ স্যাক্সোফোনিস্ট ছিলেন। তিনি ২৯ বছর বয়সে প্রথমে সহশিল্পী হিসেবে বাজানো শুরু করেন। আনুষ্ঠানিকভাবে তার একক ক্যারিয়ার শুরু হয় ৩৩ বছর বয়সে। ক্যারিয়ারের ব্যাপ্তি স্বল্প হলেও তিনি জ্যাজ সঙ্গীতের একজন গুরুত্বপূর্ণ শিল্পী। তিনি জ্যাজে মোডের ব্যবহারকে জনপ্রিয় করেন। ফ্রি জ্যাজ ঘরানারও একজন প্রথম সারির শিল্পী ছিলেন তিনি।

তার উল্লেখযোগ্য অ্যালবামগুলোর মধ্যে রয়েছে 'ব্লু ট্রেন'(১৯৫৭), 'জায়ান্ট স্টেপ্স'(১৯৬০), 'মাই ফেভারিট থিংস'(১৯৬১) ও 'এ লাভ সুপ্রীম'(১৯৬৫)।

## তথ্যসূত্র

## বহিঃসংযোগ

* Official Website
* 1957 Carnegie Hall Performance in Transcription and Analysis
* Infography about John Coltrane

বিষয়শ্রেণী:১৯২৬-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:জ্যাজ্‌ সঙ্গীত শিল্পী
বিষয়শ্রেণী:মার্কিন সঙ্গীতশিল্পী
বিষয়শ্রেণী:স্যাক্সোফোন বাদক
বিষয়শ্রেণী:গ্র্যামি আজীবন সম্মাননা পুরস্কার প্রাপক
বিষয়শ্রেণী:আটলান্টিক রেকর্ডসের শিল্পী
বিষয়শ্রেণী:২০শ শতাব্দীর মার্কিন সুরকার
বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:নিউ ইয়র্কে ক্যান্সারে মৃত্যু
বিষয়শ্রেণী:যকৃতের ক্যান্সারে মৃত্যু
বিষয়শ্রেণী:পুলিৎজার পুরস্কার বিজয়ী
বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা
হার্বি হ্যানকক

**হার্বার্ট জেফ্রি "হার্বি" হ্যানকক** () (জন্মঃ ১২ই এপ্রিল, ১৯৪০) একজন মার্কিন পিয়ানিস্ট, ব্যান্ডলিডার ও কম্পোজার। জ্যাজ শিল্পীদের মধ্যে তিনিই প্রথম সিন্থেসাইজার ব্যবহার করেন ও ফাঙ্ক সঙ্গীত দ্বারা প্রভাবিত হন।

## তথ্যসূত্র

## বহিঃসংযোগ
* Official website of Herbie Hancock
* Official Herbie Hancock MySpace page
* Herbie Hancock at Verve Records
* River:The Joni Letters at Verve Records
* Possibilities Herbie Hancock
* Discography Herbie Hancock Discography
* Interview with Herbie Hancock on music and technology from AppleMatters
* Interview with Herbie Hancock on the "Possibilities" album release from LiveDaily
* Herbie Hancock: Outside The Comfort Zone Herbie Hancock interview from JamBase
* "Herbie Hancock: Essential Recordings" by Ted Gioia (www.jazz.com)
* Herbie Hancock's Grinnell College Alumni Award citation from Grinnell College Alumni Assembly on June 5, 2010.

বিষয়শ্রেণী:১৯৪০-এ জন্ম
বিষয়শ্রেণী:জ্যাজ্‌ সঙ্গীত শিল্পী
বিষয়শ্রেণী:মার্কিন সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:গ্র্যামি আজীবন সম্মাননা পুরস্কার প্রাপক
বিষয়শ্রেণী:আফ্রিকান-মার্কিন গায়ক
বিষয়শ্রেণী:২১শ শতাব্দীর মার্কিন সঙ্গীতশিল্পী
বিষয়শ্রেণী:কেনেডি সেন্টার সম্মাননা প্রাপক
বিষয়শ্রেণী:ভার্ভ রেকর্ডসের শিল্পী
বিষয়শ্রেণী:বৌদ্ধধর্মে ধর্মান্তরিত
বিষয়শ্রেণী:২০শ শতাব্দীর মার্কিন সুরকার
বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:২১শ শতাব্দীর মার্কিন সুরকার
বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:মার্কিন বৌদ্ধ
বিষয়শ্রেণী:মার্কিন জ্যাজ পিয়ানোবাদক
বিষয়শ্রেণী:মার্কিন রিদম অ্যান্ড ব্লুজ শিল্পী
বিষয়শ্রেণী:মার্কিন সোল সঙ্গীতশিল্পী
বিষয়শ্রেণী:শ্রেষ্ঠ মৌলিক সুর বিভাগে একাডেমি পুরস্কার বিজয়ী
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:শিকাগোর সঙ্গীতশিল্পী
বিষয়শ্রেণী:ওয়ার্নার রেকর্ডসের শিল্পী
বিষয়শ্রেণী:রয়েল সুইডিশ একাডেমী অফ মিউজিকের সদস্য
বিষয়শ্রেণী:সেজার পুরস্কার বিজয়ী
বিষয়শ্রেণী:মার্কিন নিছিরেন বৌদ্ধ
বিষয়শ্রেণী:আফ্রিকান-আমেরিকান বৌদ্ধ
বিষয়শ্রেণী:আফ্রিকান-মার্কিন গীতরচয়িতা
বিষয়শ্রেণী:মার্কিন গায়ক-গীতরচয়িতা
বিষয়শ্রেণী:মার্কিন জ্যাজ সঙ্গীতশিল্পী
বিষয়শ্রেণী:ম্যানহাটন স্কুল অফ মিউজিকের প্রাক্তন শিক্ষার্থী
বিষয়শ্রেণী:২০শ শতকের মার্কিন বৌদ্ধ
বিষয়শ্রেণী:২০শ শতাব্দীর মার্কিন সঙ্গীতশিল্পী-গীতরচয়িতা
বিষয়শ্রেণী:২১শ শতকের মার্কিন বৌদ্ধ
বিষয়শ্রেণী:২১শ শতাব্দীর আফ্রিকান-মার্কিন সঙ্গীতজ্ঞ
বিষয়শ্রেণী:২১শ শতাব্দীর মার্কিন কিবোর্ডবাদক
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
লোকসংস্কৃতি

**যুগ যুগ ধরে সাধারণ মানুষ যে সংস্কৃতি লালন করে আসছে সাধারণ অর্থে তাই লোকসংস্কৃতি**। লোকসংস্কৃতির বিশেষত্ব নিহিত আছে 'লোক' কথাটির মধ্যে। লোক সংস্কৃতির জন্ম সাধারণ মানুষের মুখে মুখে, তাদের চিন্তায় ও কর্মে। ঐতিহ্যনুসারে বৃহত্তর গ্রামীণ জনগোষ্টীর ধর্মীয় ও সামাজিক বিশ্বাস, আচার-আচরণ ও অনুষ্ঠান, জীবন-যাপন প্রণালী, শিল্প ও বিনোদন ইত্যাদির উপর ভিত্তি করে গড়ে উঠা সংস্কৃতিকে সহজ ভাষায় **লোকসংস্কৃতি** বলা হয়।

আদিকাল থেকেই বাঙালীরা লোক সংস্কৃতি লালন করে আসছে। বাংলাদেশের লোক সংস্কৃতি এদেশের কৃষিকে ঘিরে গড়ে উঠেছে। প্রজন্মের পর প্রজন্ম ধরে এটি বিরাজমান রয়েছে, তবে কালের পরিক্রমায় অনেক কিছুতেই পরিবর্তন এসেছে।

কিছু রীতি বা আচারের উপর ভিত্তি করে লোক সংস্কৃতি গড়ে উঠে। যেমনঃ

**ভূতের ভয়ঃ** লোকসমাজে ভুতের ভয় থেকে তৈরি হয়েছে বিভিন্ন কাল্পনিক চরিত্র, যেমনঃ শাঁখচুন্নি, মামদো ভুত ইত্যাদি। এছারা ভূত তাড়ানোর পেশা যেমনঃওঝা প্রভৃতিও তৈরি হয়েছে!

**অশুভ দৃষ্টি থেকে বাচাঁর জন্যঃ** লোক সমাজে বিশ্বাস রয়েছে বাচ্চার উপর অশুভ দৃষ্টি পড়লে তার ক্ষতি হতে পারে, এজন্য প্রায়শই বাচ্চাদের কপালের পাশে কাজলের টিপ দেয়া হয়।

গায়ে  হলুদঃ এটি এক ধরনের রীতি ভিত্তিক অনুষ্ঠান।এটি সাধারণত বিয়ের আগের দিন বা এক দিন আগে পালন করা হয়, তবে বর্তমানে অনেকে তিনদিন আগেও পালন করে।লোকসংস্কৃতির প্রধান উপাদানগুলোকে দুইটি প্রধান ধারায় ভাগ করা হয়।

যেমন:১.বস্তুগত (material)   ২.অবস্তুগত(abstract):

বিষয়শ্রেণী:সংস্কৃতি
বিষয়শ্রেণী:লোকসংস্কৃতি